# Gaspard de Prony

Gaspard de Prony (francès: Gaspard-Clair-François-Marie Riche de Prony) (Chamelet, 22 de juliol de 1755 - Asnières-sur-Seine, 29 de juliol de 1839) fou un matemàtic i físic francès que va ser director de l'École Nationale des Ponts et Chaussées i que és conegut pels seus treballs sobre hidràulica.
El seu cognom familiar era Riche, però ell va utilitzar sempre el del títol que havien adquirit els seus pares: de Prony. El seu cognom apareix inscrit a laTorre Eiffel.

## Biografia

Nasqué a Chamelet a la regió de Beaujolais a França i morí a Asnières-sur-Seine. Va ser Enginyer en cap i director de l'École Nationale des Ponts et Chaussées. El 1791, de Prony endegà la tasca de produir taules logarítmiques i trigonomètriques per al cadastre francès. Aquest esforç era una conseqüència del projecte llançat durant la Revolució francesa d'uniformar els mesuraments.
Inspirat per l'obra d'Adam Smith, de Prony va dividir el treball per a elaborar les taules de logaritmes. A dalt de la jerarquia va situar els científics i els matemàtics i a la base hi havia noranta «computadors» humans que simplement havien de seguir les instruccions. Aquestes taules no es van publicar completament i, malgrat el seu prestigi, no van tenir un ús pràctic. Va col·laborar amb el seu col·lega Pierre Simon Girard en l'edició del Dictionaire des Ponts et Chausées.
El fre de Prony (1821) va ser un dels invents més importants de Prony, aquest aparell mesurava l'actuació de màquines i de motors. També va ser el primer a proposar un pèndol reversible per mesurar la gravetat, el qual va ser inventat el 1817 per Henry Kater.
El seu mètode per a la conversió de corbes sinusoidals i exponencials en un sistema d'equacions lineals s'anomena Mètode de Prony.

## Distincions

Prony va ser membre i finalment president de l'Acadèmia francesa de Ciències. El 1810 va ser elegit membre estranger de la Reial Acadèmia Sueca de Ciències

## Referències

* ↑ Serón Arbeloa, 2023, p. 129.
* ↑ Bradley, 1998, p. 1.
* ↑ Montel, 2010, p. 183-190.
* ↑ Swedin i Ferro, 2005, p. 19-20.
* ↑ Grier, 2005, p. 36.
* ↑ Grier, 2005, p. 33-39.
* ↑ Peaucelle, 2012, p. 74 i ss.
* ↑ Chicoteau, Picon i Rochant, 1984, p. 177 i ss.

## Bibliografia

* Bradley, Margaret. A Career Biography of Gaspard Clair François Marie Riche De Prony, Bridge-builder, Educator, and Scientist (en anglès). E Mellen Press, 1998. ISBN 978-0-7734-8485-6.
* Chicoteau, Y.; Picon, A.; Rochant, C. «Gaspard Riche de Prony ou le génie appliqué» (en francès). Culture Technique, Num. 12, 1984, pàg. 171-183. ISSN: 0223-4386.
* Grier, David Alan. When Computers Were Human (en anglès). Princeton Univeristy Press, 2005. ISBN 0-691-09157-9.
* Montel, Nathaniel «Les Ponts et Chaussées à l’épreuve d’un projet de Dictionnaire pour l’Encyclopédie méthodique (1782-1832)» (en francès). Édifice et artifice. Histoires constructives, 2010, pàg. 183-190.
* Peaucelle, Jean-Louis «Un « éléphant blanc » en pleine Révolution Française : les grandes tables de logarithmes de Prony comme substitut au cadastre!» (en francès). Annales des Mines, Vol. 107, Num. 1, 2012, pàg. 74-86. DOI: 10.3917/geco.107.0074. ISSN: 0003-4282.
* Serón Arbeloa, Francisco José. Eje cronológico de la evolución del procesamiento de la información (en castellà). Prensas de la Universidad de Zaragoza, 2023. ISBN 978-84-1340-697-8.
* Swedin, Eric G.; Ferro, David L. Computers: The Life Story of a Technology (en anglès). Greenwood Press, 2005. ISBN 978-0-8018-8774-1.

## Enllaços externs

   * O'Connor, John J.; Robertson, Edmund F. «Gaspard de Prony» (en anglès). MacTutor History of Mathematics archive. School of Mathematics and Statistics, University of St Andrews, Scotland.
   * McKeon, Robert M. «Prony, Gaspard-François-Clair-Marie Riche De» (en anglès). Complete Dictionary of Scientific Buigraphy, 2008. [Consulta: 29 agost 2015].
   * Prony Estimation